**Mónosbél Község Önkormányzat Képviselő-testületének**

**9/2017. (IX.8.) önkormányzati rendelete**

**a partnerségi egyeztetés helyi szabályairól**

Mónosbél Község Önkormányzat Képviselő-testülete a településkép védelméről szóló 2016. évi LXXIV. törvény 12. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

1. § A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Kr.) 9. mellékletében meghatározott államigazgatási szerveken kívül a partnerségi egyeztetésben természetes személyek, jogi személyek és jogi személyiséggel nem rendelkező szervezetek (a továbbiakban: partnerek) vehetnek részt:

a) a település közigazgatási területén ingatlannal rendelkezni jogosult természetes vagy jogi személy vagy jogi személyiséggel nem rendelkező szervezet,

b) a mónosbéli székhellyel, telephellyel rendelkező gazdálkodó szervezet,

c) a mónosbéli székhellyel bejegyzett civil szervezet,

d) a Mónosbélben működő elismert egyház(ak).

2. § (1) Koncepció vagy stratégia készítése esetén a partnerek tájékoztatása – a Kr. szerinti előzetes és munkaközi tájékoztató keretében –

a) az Önkormányzat hirdetőtábláján közzétett hirdetmény útján,

b) a [www.monosbel.hu](http://www.monosbel.hu) honlapon közzétett hirdetmény útján, továbbá

c) lakossági fórum keretén belül szóban történik.

(2) A koncepció és a stratégia módosítása esetén a partnerek tájékoztatása az elkészült tervezetről – a Kr. szerinti munkaközi tájékoztató keretében – a 2. § (1) bekezdés a) vagy b) pontja szerinti módon történik.

3. § Településképi arculati kézikönyv (a továbbiakban: kézikönyv), településképi rendelet készítése vagy módosítása esetén a partnerek tájékoztatása – a Kr. szerinti előzetes és munkaközi tájékoztató keretében –

a) az Önkormányzat hirdetőtábláján közzétett hirdetmény útján,

b) a [www.monosbel.hu](http://www.monosbel.hu) honlapon közzétett hirdetmény útján, továbbá

c) lakossági fórum keretén belül szóban történik.

4. § (1) Településrendezési eszközök teljes eljárásban történő készítése, módosítása esetén a partnerek tájékoztatása – a Kr. szerinti előzetes tájékoztató keretében –

a) az Önkormányzat hirdetőtábláján közzétett hirdetmény útján,

b) a [www.monosbel.hu](http://www.monosbel.hu) honlapon közzétett hirdetmény útján, továbbá

c) lakossági fórum keretén belül szóban történik.

(2) Településrendezési eszközök teljes eljárásban vagy egyszerűsített eljárásban történő készítése, módosítása esetén a partnerek tájékoztatása a véleményezési szakaszban – a Kr. szerinti munkaközi tájékoztató keretében –

a) az Önkormányzat hirdetőtábláján közzétett hirdetmény útján,

b) a [www.monosbel.hu](http://www.monosbel.hu) honlapon közzétett hirdetmény útján, továbbá

c) lakossági fórum keretén belül szóban történik.

(3) Településrendezési eszközök tárgyalásos eljárásban történő készítése, módosítása esetén a végső véleményezési szakasz kezdeményezése előtt, a partnerek tájékoztatása – a Kr. szerinti munkaközi tájékoztató keretében –

a) az Önkormányzat hirdetőtábláján közzétett hirdetmény útján,

b) a [www.monosbel.hu](http://www.monosbel.hu) honlapon közzétett hirdetmény útján, továbbá

c) lakossági fórum keretén belül szóban történik.

(4) Településrendezési eszközök tárgyalásos eljárásban történő készítése, módosítása esetén a Kormány által rendeletben kihirdetett veszélyhelyzet estén, a veszélyhelyzet következményeinek felszámolása vagy a további, közvetlenül fenyegető veszélyhelyzet megelőzése miatt indokolt esetben a partnerek tájékoztatása az elkészült tervezetről – a Kr. szerinti munkaközi tájékoztató keretében, - a 4. § (1) bekezdés a) vagy b) pontja szerinti módon történik.

(5) Településrendezési eszközök állami főépítészi eljárásban történő módosítása esetén a partnerek tájékoztatása az elkészült tervezetről – a Kr. szerinti munkaközi tájékoztató keretében – a 4. § (1) bekezdés a) vagy b) pontja szerinti módon történik.

5. § (1) A hirdetménynek – előzetes tájékoztató esetén – tartalmaznia kell:

a) a Kr. 37. § (3) bekezdésében foglaltakkal összhangban az érintett államigazgatási szervek számára tájékoztatásra bocsájtott dokumentumot,

b) a partnerek észrevételeinek benyújtására nyitva álló határidőt és

c) a postacímet vagy elektronikus levélcímet, ahova az észrevétel megküldhető.

(2) A hirdetménynek – munkaközi tájékoztató esetén - tartalmaznia kell:

a) az érintett államigazgatási szervek számára tájékoztatásra bocsájtott dokumentumokat, tárgyalásos és állami főépítészi eljárás esetén, legalább a tervezet összefoglaló leírását és az elkészült jóváhagyandó munkarészeket,

b) a partnerek észrevételeinek benyújtására nyitva álló határidőt és

c) a postacímet vagy elektronikus levélcímet, ahova az észrevétel megküldhető.

6. § A lakossági fórum összehívására és lebonyolítására Mónosbél Község Önkormányzat Képviselő-testületének a Szervezeti és Működési Szabályzatáról szóló 16/2015. (IX. 10.) önkormányzati rendelet 8. §-át kell alkalmazni. A lakossági fórumon a települési főépítész részt vesz.

7. § (1) A partnerek a lakossági fórumon szóban észrevételt tehetnek, amelyet jegyzőkönyvbe kell foglalni. A lakossági fórumot követő 8 napon belül, valamint lakossági fórum hiányában a hirdetmény közzétételétől számított 8 napon belül a partnerek írásos észrevételt tehetnek az alábbi módokon:

a) papíralapon a Mónosbél Község Önkormányzata (3345 Mónosbél Kossuth u. 3.) vagy a Bélapátfalvai Közös Önkormányzati Hivatal (3346 Bélapátfalva József Attila u. 19.) címére történő megküldéssel, vagy

b) elektronikus levélben a hirdetményben meghatározott e-mail címre történő megküldéssel.

(2) Azt a partnert, aki a 7. § (1) bekezdés szerint közétett határidőn belül véleményt nem nyilvánított, javaslatot nem tett, a határidő leteltét követően hozzájáruló partnernek kell tekinteni, az egyeztetés további szakaszaiban és az elfogadási szakaszban egyaránt.

(3) Tárgyalásos eljárásban, az egyeztető tárgyalás vonatkozásában az eljárásban érintett partnernek az egyeztető tárgyalást megelőző partnerségi egyeztetésben jogszabályon alapuló ellenvéleményt tett partnert kell tekinteni.

(4) Az egyes eljárások során tartott egyeztetésekről jegyzőkönyvet kell készíteni.

(5) A 7. § (1) bekezdés szerint beérkezett vélemények tisztázása érdekében a polgármester a főépítész javaslatára a véleményező partnerrel meghívásos egyeztető tárgyalás keretében további egyeztetést kezdeményezhet, amelyről jegyzőkönyvet kell készíteni.

(6) Azt a partnert, aki a partnerségi egyeztetés során határidőn belül véleményt nem adott, vagy adott, de a 7. § (5) bekezdés szerinti meghívásos egyeztető tárgyaláson a meghívás ellenére nem vett részt, kifogást nem emelő partnernek kell tekinteni, az egyeztetés további szakaszaiban és az elfogadási szakaszban egyaránt.

(7) A beérkezett javaslatokat, véleményeket a polgármester a 7. § (1) bekezdésben megjelölt határidő leteltét követően továbbítja az arculati kézikönyv, településképi rendelet, koncepció, stratégia vagy a településrendezési eszköz készítésével megbízott tervezőnek.

(8) A tervező a véleményekkel, javaslatokkal kapcsolatos szakmai véleményét – a tervezési szerződésben megállapított határidőben - megküldi a Bélapátfalvai Közös Önkormányzati Hivatal részére.

(9) A szakmai javaslatok alapján a főépítész a vélemények, javaslatok elfogadására, el nem fogadás esetén indokolására vonatkozó döntés-tervezetet készít.

8. § (1) A beérkezett vélemények, javaslatok elfogadásáról vagy el nem fogadásáról, az el nem fogadás indokolásáról – a 8. § (2) bekezdésben foglalt kivétellel - a képviselő-testület dönt.

(2) Településrendezési eszköz e rendelet 4. § (4) bekezdése szerinti tárgyalásos eljárásban történő módosítása esetén a beérkezett partneri vélemények, javaslatok elfogadásáról vagy el nem fogadásáról, az el nem fogadás indokolásáról a polgármester dönt.

9. § (1) A jelen rendeletben foglaltak szerint beérkezett véleményeket, javaslatokat a főépítész a tárgy és az eljárási szakasz rögzítésével, a beérkezés sorrendjében nyilvántartja.

(2) Az (1) bekezdés szerinti nyilvántartás legalább az alábbiakat tartalmazza:

a) a véleményező, javaslattevő nevét, továbbá lakhelyét, székhelyét, vagy telephelyét,

b) a vélemény beérkezésének időpontját,

b) a vélemény, javaslat rövid tartalmát,

c) a véleményezési szakaszt lezáró, vagy a 8. § (2) bekezdés szerinti döntést követően a véleményt, javaslatot elfogadó, vagy elutasító képviselő-testületi, illetve polgármesteri határozat számát.

10. § (1) E rendelet a kihirdetését követő napon lép hatályba.

(2) Ezen rendelet rendelkezéseit a rendelet hatályba lépését követően induló egyeztetési eljárásokban kell alkalmazni.

Varga Sándorné Fehér Lászlóné

polgármester címzetes főjegyző